CELEX: 32012R0735
Language: fi
Date: 2012-08-14 00:00:00
Title: Komission täytäntöönpanoasetus (EU) N:o 735/2012, annettu 14 päivänä elokuuta 2012 , täytäntöönpanoasetuksen (EU) N:o 540/2011 muuttamisesta tehoaineen kaliumvetykarbonaatti hyväksymisedellytysten osalta  ETA:n kannalta merkityksellinen teksti

15.8.2012   
            
            
               FI
            
            
               Euroopan unionin virallinen lehti
            
            
               L 218/3
            
         KOMISSION TÄYTÄNTÖÖNPANOASETUS (EU) N:o 735/2012,
   annettu 14 päivänä elokuuta 2012,
   täytäntöönpanoasetuksen (EU) N:o 540/2011 muuttamisesta tehoaineen kaliumvetykarbonaatti hyväksymisedellytysten osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 13 artiklan 2 kohdan c alakohdan,
   sekä katsoo seuraavaa:
   
               (1)
            
            
               Tehoaine kaliumvetykarbonaatti sisällytettiin neuvoston direktiivin 91/414/ETY (2) liitteeseen I komission direktiivillä 2008/127/EY (3); tämä tapahtui neuvoston direktiivin 91/414/ETY 8 artiklan 2 kohdassa tarkoitetun työohjelman neljännen vaiheen täytäntöönpanoa koskevista yksityiskohtaisista lisäsäännöistä 3 päivänä joulukuuta 2004 annetun komission asetuksen (EY) N:o 2229/2004 (4) 24 b artiklassa säädetyn menettelyn mukaisesti. Sen jälkeen kun direktiivi 91/414/ETY korvattiin asetuksella (EY) N:o 1107/2009, tätä ainetta pidetään asetuksen mukaisesti hyväksyttynä, ja se on mainittu Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta 25 päivänä toukokuuta 2011 annetun komission täytäntöönpanoasetuksen (EU) N:o 540/2011 (5) liitteessä olevassa A osassa.
            
         
               (2)
            
            
               Asetuksen (EY) N:o 2229/2004 25 a artiklan mukaisesti Euroopan elintarviketurvallisuusviranomainen, jäljempänä ’elintarviketurvallisuusviranomainen’, esitteli komissiolle kaliumvetykarbonaattia koskevaa arviointikertomusluonnosta (6) käsittelevät päätelmänsä 16 päivänä joulukuuta 2011. Jäsenvaltiot ja komissio tarkastelivat arviointikertomusluonnosta ja elintarviketurvallisuusviranomaisen päätelmiä elintarvikeketjua ja eläinten terveyttä käsittelevässä pysyvässä komiteassa, ja kaliumvetykarbonaattia koskeva komission tarkastelukertomus saatiin valmiiksi 13 päivänä heinäkuuta 2012.
            
         
               (3)
            
            
               Elintarviketurvallisuusviranomainen toimitti kaliumvetykarbonaattia koskevat päätelmänsä ilmoittajalle, ja komissio pyysi sitä esittämään tarkastelukertomusta koskevat huomautuksensa.
            
         
               (4)
            
            
               Vahvistetaan, että tehoaine kaliumvetykarbonaatti katsotaan hyväksytyksi asetuksen (EY) N:o 1107/2009 nojalla.
            
         
               (5)
            
            
               Asetuksen (EY) N:o 1107/2009 13 artiklan 2 kohdan sekä sen 6 artiklan mukaisesti ja ottaen huomioon nykyisen tieteellisen ja teknisen tietämyksen kaliumvetykarbonaattia koskevia hyväksymisedellytyksiä on tarpeen muuttaa. Kun otetaan huomioon, että Belgia on arvioinut kaliumvetykarbonaatin käyttöä hyönteisten torjunta-aineena eikä mitään lisäriskejä ilmennyt, on aiheellista sallia mainittu käyttötarkoitus sienitautien torjunta-aineena käytön lisäksi.
            
         
               (6)
            
            
               Sen vuoksi täytäntöönpanoasetuksen (EU) N:o 540/2011 liitettä olisi muutettava.
            
         
               (7)
            
            
               Ennen tämän asetuksen soveltamista olisi varattava kohtuullinen aika, jotta jäsenvaltiot, ilmoittaja ja kaliumvetykarbonaattia sisältävien kasvinsuojeluaineiden luvanhaltijat voivat täyttää hyväksymisedellytysten muutoksesta johtuvat vaatimukset.
            
         
               (8)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan täytäntöönpanoasetuksen (EU) N:o 540/2011 liitteessä oleva A osa tämän asetuksen liitteen mukaisesti.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä helmikuuta 2013.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 14 päivänä elokuuta 2012.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 309, 24.11.2009, s. 1.
   
      (2)  EYVL L 230, 19.8.1991, s. 1.
   
      (3)  EUVL L 344, 20.12.2008, s. 89.
   
      (4)  EUVL L 379, 24.12.2004, s. 13.
   
      (5)  EUVL L 153, 11.6.2011, s. 1.
   
      (6)  Conclusion on the peer review of the pesticide risk assessment of the active substance potassium hydrogen carbonate, EFSA Journal 2012;10(1):2524. Saatavilla verkossa osoitteessa www.efsa.europa.eu/efsajournal.htm.
   
      LIITE
      Korvataan täytäntöönpanoasetuksen (EU) N:o 540/2011 liitteessä olevassa A osassa tehoainetta kaliumvetykarbonaatti koskeva rivi 244 seuraavasti:
      
         
                     Nro
                  
                  
                     Nimi, tunnistenumero
                  
                  
                     IUPAC-nimi
                  
                  
                     Puhtaus (1)
                     
                  
                  
                     Hyväksymispäivä
                  
                  
                     Hyväksynnän päättymispäivä
                  
                  
                     Erityiset säännökset
                  
               
                     ”244
                  
                  
                     Kaliumvetykarbonaatti
                     CAS-numero 298-14-6
                     CIPAC-numero: 853
                  
                  
                     Kaliumvetykarbonaatti
                  
                  
                     ≥ 99,5 %
                     Epäpuhtaudet:
                     
                                  
                              
                              
                                 lyijy: enintään 10 mg/kg
                              
                           
                                  
                              
                              
                                 arseeni: enintään 3 mg/kg
                              
                           
                  
                     1. syyskuuta 2009
                  
                  
                     31. elokuuta 2019
                  
                  
                     A   OSA
                     Lupa voidaan myöntää ainoastaan sienitautien ja hyönteisten torjunta-aineena käyttöä varten.
                     B   OSA
                     Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöönpanemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa 13. heinäkuuta 2012 hyväksytyn kaliumvetykarbonaattia koskevan tarkastelukertomuksen (SANCO/2625/2008) päätelmät ja erityisesti sen lisäykset I ja II.
                     Kokonaisarvioinnissa jäsenvaltioiden on kiinnitettävä erityistä huomiota mehiläisille aiheutuvaan riskiin. Käyttöedellytyksiin on tarvittaessa sisällyttävä riskinhallintatoimenpiteitä.”
                  
               
      
         (1)  Lisätietoja tehoaineen tunnistuksesta ja spesifikaatiosta annetaan sitä koskevassa tarkastelukertomuksessa.